05/07/2011 | Administración LocalMunicipal
Lousame
Delegacións Xunta de Goberno Local e competencias atribuídas á Alcaldía

Considerando que a organización do Concello de Lousame se completa mediante a Xunta de Goberno Local, por establecelo así o artigo 11.1. d) do Regulamento Orgánico do Concello de Lousame, aprobado polo Pleno do Concello en sesión de data 20 de setembro de 2007. Considerando que esta Alcaldía ten potestade de delegar o exercicio de determinadas competencias que ten atribuídas na Xunta de Goberno Local, según o disposto nos artigos 21.3 da LRBRL, 43 e 114 do ROF e 14 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Considerando que por razóns de democracia participativa existen materias para as que se considera fundamental a participación na súa toma de decisións dun órgano colexiado, RESOLVO: PRIMEIRO: Delegar na Xunta de Goberno Local as seguintes competencias orixinariamente atribuídas á Alcaldía: Aprobar a oferta de emprego público de acordo co Orzamento e co cadro de persoal aprobados polo Pleno. Aprobar dos instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. Outorgar as licenzas para a execución de obras ou instalacións maiores, salvo que as leis sectoriais o atribúan expresamente ó Pleno. Outorgar as licenzas de apertura e posta en funcionamento de actividades. Adoptar os acordos que procedan nos expedientes que se tramiten para a protección da legalidade urbanística. As contratacións e concesións de toda clase que lle confire a Disposición adicional segunda da Lei 30/2007, do 30 de outubro, de contratos do sector público (LCSP), salvo os contratos menores a que se refire o artigo 56 do RDL 2/2000, do 16 de xuño, polo que se aproba o texto refundido da Lei de contratos das administracións públicas. A autorización e disposición de gastos nos supostos previstos no punto anterior. A aprobación dos proxectos de obras e de servizos cando sexa competente para a súa contratación ou concesión, e estean previstos no orzamento. A adquisición e o alleamento de bens e dereitos a que se refire Disposición adicional segunda da Lei 30/2007, do 30 de outubro, de contratos do sector público (LCSP). Conceder subvencións e calquera tipo de axuda que se outorgue a particulares, entidades públicas ou privadas suxeitas a un procedemento de concorrencia competitiva, e impoñer sancións en relación coas mesmas, de conformidade coas bases de execución do orzamento. SEGUNDO. Os actos dictados pola Xunta de Goberno Local en exercicio das atribucións delegadas, deberán indicar a dita circunstancia, entendéndose dictados pola Alcaldía de este Concello. TERCEIRO. Esta delegación non quedará revocada polo mero feito de producirse un cambio na titularidade da Alcaldía ou na composición da Xunta de Goberno Local. A revogación ou modificación da delegación haberá de adoptarse coas mesmas formalidades que as esixidas para o seu outorgamento. CUARTO. A presente delegación de atribucións xurdirá efecto desde o día seguinte ó da sinatura desta Resolución. SEXTO. Esta Resolución publicarase no Boletín Oficial da provincia debendo darse conta ó Pleno na primeira sesión que teña lugar. Lousame, 20 de xuño de 2011. O alcalde, Asdo.: D. José Santiago Freire Abeijón.